Tragedie la o stână! Un copil de doi ani a murit după ce a băut o substanță toxică
Un copil de doi ani a murit după ce, în timp ce se afla la o stână de ovine dintr-o localitate din Dolj, a băut o substanță toxică ce se afla depozitată într-o anexă gospodărească. Polițiștii au deschis dosar penal sub aspectul săvârșirii infracțiunii de ucidere din culpă, anunță Mediafax.
Ce spune IPJ Dolj
"În cursul zilei de 25 martie a.c., ora 17.53, polițiștii Secției nr.10 Poliție Rurală Poiana Mare au fost sesizați de o femeie, din comuna Poiana Mare, cu privire la faptul că un minor ar fi băut o substanță toxică și nu mai respiră. La fața locului s-au deplasat de urgență polițiștii care au constatat faptul că, minorul în vârstă de 2 ani, în timp ce se afla la o stână de ovine, din extravilanul comunei, ar fi băut o substanță toxică ce se afla depozitată într-o anexă gospodărească, acesta pierzându-și cunoștința", transmite IPJ Doilj.
Medicii sosiți la fața locului i-au acordat primul ajutor, însă copilul a murit.
Polițiștii fac cercetări pentru stabilirea tuturor împrejurărilor în care a avut loc evenimentul, fiind întocmit dosar penal sub aspectul săvârșirii infracțiunii de ucidere din culpă.